- आय प्रमाण पत्रों का होगा सत्यापन - Amar Ujala Hindi News Live
{"_id":"17642","slug":"Ghaziabad-17642-111","type":"story","status":"publish","title_hn":"\u0906\u092f \u092a\u094d\u0930\u092e\u093e\u0923 \u092a\u0924\u094d\u0930\u094b\u0902 \u0915\u093e \u0939\u094b\u0917\u093e \u0938\u0924\u094d\u092f\u093e\u092a\u0928","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
आय प्रमाण पत्रों का होगा सत्यापन
Ghaziabad Updated Wed, 27 Jun 2012 12:00 PM IST
गाजियाबाद। कांशीराम आवासीय योजना में फर्जी प्रमाण पत्रों से मकान हथियाने के बाद आवास विकास परिषद की ईडब्ल्यूएस योजना में भी गरीबों के हक हथियाने का सिलसिला जारी है। उप आवास आयुक्त ने डीएम को पत्र लिखकर आय प्रमाण पत्रों का सत्यापन कराने को कहा है।
आवास विकास परिषद ने दिल्ली-बुलंदशहर बाईपास मार्ग योजना में दुर्बल आय वर्ग के लिए मकानों की स्कीम लांच की है। स्कीम में 1984 मकान हैं। मकानों के लिए जमकर आवेदन हुए हैं। वहीं, माफियाओं ने फर्जी आय प्रमाण पत्र के सहारे मकान कब्जाने का षड़यंत्र कर डाला। आवास आयुक्त से फर्जी आय प्रमाण पत्रों की शिकायत की गई। आवास विकास परिषद फर्जी आय प्रमाण पत्रों को लेकर हरकत में आ गया। उप आवास आयुक्त एसवी सिंह ने डीएम को पत्र के माध्यम से बताया कि गाजियाबाद से 1327 आय प्रमाण पत्र जारी किए हैं। उप आवास आयुक्त ने इन सभी आय प्रमाण पत्रों का सत्यापन करने को कहा है। ताकि अपात्र को मकान आवंटन करने से रोका जा सके।